《雪》
宋代·刘敞

楚塞常闵雪，穷冬未为晚。欣看朔风过，想自万里远。

崩腾龙沙朔，浩荡北溟卷。势排炎荒瘴，力救南国旱。

悲雁朔何之，蛰龙卧终偃。至神亦憔悴，尔辈何缱绻。

岁阴倏将改，天运有必反。慷慨吾何言，短衣数自挽。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。